Sju omkom i oversvømmelser i Spania
Etter måneder med tørke har kraftig regn de siste dagene oversvømt gatene og hjem i de spanske regionene Andalucía og Murcia.Ta kontakt med VG Netts journalister her! Nå står gater under vann, bruer har kollapset og flere landsbyer er isolert på grunn av det kraftige regnværet. Blant ofrene er en ni år gammel jente og en liten gutt som ble fanget i en bil i den sørøstlige byen Puerto Lumbreras, ifølge BBC.Tusenvis av andre er evakuert i på grunn av oversvømmelsene, opplyser redningstjenesten fredag kveld til Reuters. - I provinsen Malaga er det 800 ansatte som arbeider for å returnere ting til det normale så srask som mulig. Regnet er nå synkende og det synes å være skiftene retning på været, sier en regional talsmann for regjerningen til media. I Cádiz falt det bortimot 200 liter regn per kvadratmeter fredag, melder avisen El Pais. I en rekke byer og tettsteder var gatene oversvømmet av vann, og to bruer på hovedveier har rast sammen. Flere biler kunne ses flytende i flomvannet, melder NTB.Det kraftige regnværet førte også til at veier ble stengt og stans i deler av kollektivtransporten. Flere biler har blitt feid av veier som har blitt forandret til elver, skriver Sky News. Redningsmannskap brukte gummibåter for å redde ofre som hadde havnet i vannet, og hundrevis av soldater er kommandert ut for å hjelpe til. Enkelte steder måtte folk reddet av helikoptre etter at de hadde klatret opp på takene. Noen landsbyer er helt isolert fra omverdenen på grunn av flommen, opplyser Elias Rendodo, som er president i provinsforsamlingen i Malaga. Uværet, med både regn og kraftig tordenvær, er ventet å fortsette gjennom helgen. VG Nett/NTB
Flere mennesker har mistet livet i oversvømmelser og tusenvis evakuert sør i Spania.